Source: https://mpoukanews.webnode.gr/products/%CE%B4%CE%B5%CE%BB%CF%84%CE%AF%CE%BF-%CF%84%CF%8D%CF%80%CE%BF%CF%85-%CE%B3%CE%B9%CE%B1-%CF%84%CE%BF-%CE%B4%CF%8E%CF%81%CE%BF-%CF%87%CF%81%CE%B9%CF%83%CF%84%CE%BF%CF%85%CE%B3%CE%AD%CE%BD%CE%BD%CF%89%CE%BD-%CE%B1%CF%80%CF%8C-%CF%84%CE%BF%CE%BD-%CE%BF/newscbm_683920/540/
Timestamp: 2020-04-08 02:39:56+00:00
Document Index: 11361113

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Δελτίο Τύπου για το Δώρο Χριστουγέννων από τον ΟΑΕΔ στους ανέργους δικαιούχους επιδόματος ανεργίας. :: Mpoukanews
Αρχική Σελίδα > Δελτίο Τύπου για το Δώρο Χριστουγέννων από τον ΟΑΕΔ στους ανέργους δικαιούχους επιδόματος ανεργίας.
Δελτίο Τύπου για το Δώρο Χριστουγέννων από τον ΟΑΕΔ στους ανέργους δικαιούχους επιδόματος ανεργίας.
Την Παρασκευή 20 Δεκεμβρίου θα καταβληθεί το δώρο Χριστουγέννων από τον ΟΑΕΔ στους ανέργους δικαιούχους επιδόματος ανεργίας. Πρόκειται για 400.000 δικαιούχους που επιδοτούνται ή επιδοτήθηκαν το προηγούμενο χρονικό διάστημα από την 1η Μαΐου 2013 και εντεύθεν.
Η διοίκηση του ΟΑΕΔ ανακοινώνει επίσης πως την ίδια ημερομηνία (20.12.2013) θα δοθεί:
Το δώρο Χριστουγέννων 2013 στις ασφαλισμένες μητέρες, που λαμβάνουν την ειδική παροχή προστασίας μητρότητας.
Θα προπληρωθούν όλα τα επιδόματα ανεργίας, που επρόκειτο να καταβληθούν κατά το χρονικό διάστημα των εορτών, δηλαδή μέχρι την 6η Ιανουαρίου 2014. Τα επιδόματα αυτά αφορούν σε 100.000 δικαιούχους.
Ταυτοχρόνως, η διοίκηση του ΟΑΕΔ καλεί τους ανέργους, που επιλέχθηκαν να απασχοληθούν μέσω του προγράμματος κοινωφελούς εργασίας (συνολικά 27.948 άτομα), να προσέλθουν το αργότερο μέχρι την Τετάρτη 18 Δεκεμβρίου 2013, στις υπηρεσίες του Οργανισμού στις οποίες είναι εγγεγραμμένοι (Κέντρα Προώθησης Απασχόλησης), προκειμένου να παραλάβουν συστατικό σημείωμα υπόδειξης, ώστε να παρουσιασθούν στους επιβλέποντες φορείς (Δήμοι, δημοτικές επιχειρήσεις και φορείς του ευρύτερου δημόσιου τομέα).
ΟΑΕΔ | δώρο Χριστουγέννων | ΑΝΕΡΓΟΙ | τοπικη αυτοδιοίκηση | δώρο Χριστουγέννων 2013 στις ασφαλισμένες μητέρες